**ACTA DE LA REUNIÓ DEL MÀSTER DE METEOROLOGIA 10/01/2024**

**Lloc: Seminari Planta ICCUB, 11.00h**

**Assistents: I. Bladé, B. Codina, J. Bech, J. García-Serrano, M.C. Llasat , R. Marcos, Tomàs Molina i Y. Sola**

**Excusa assistència: M. Udina**

La reunió es convoca per decidir quina proposta d’organització del nou màster es presenta a la re-verificació.

El coordinador presenta breument les tres opcions (veure pdf adjunt amb els detalls) que presenten, a grans trets, les següents diferències:

* *Fonaments de Meteorologia Dinàmica:* L’opció 1 contempla l’eliminació de *FMD* i passar tot el seu contingut a *MF* (amb un altre nom); caldria repartir els continguts de la primera part de *MF* entre altres assignatures, com per exemple *Radiació* i *Modelització* (deixant íntegres els continguts de Termodinàmica). Les opcions 2 i 3 contemplen mantenir l’assignatura *FMD* com a optativa – però l’hauran de cursar els estudiants de l’especialitat que no l’hagin cursat ja a Física.
* *Observació meteorològica:* L’opció 2 contempla mantenir l’assignatura obligatòria “*Instrumentació i Teledetecció*” (5c) i l’optativa “*Meteorologia Radar*” (2.5c). Les opcions 1 i 3 proposem fusionar-les en una nova assignatura anomenada “*Observació meteorològica*” (5c). La major part del temari de *Instrumentació* s’eliminaria.
* L’opció 1 presenta una ratio “crèdits optatius cursats/crèdits optatius oferts” de 1.44, l’opció 2 de 1.66 i l’opció 3 de 1.55. Segons la normativa la ratio ha de ser inferior a l’1.5 però el vice-degà de docència aquest ha informat que es pot superar aquest límit en el cas de tenir especialitats (tal com es fa al Màster d’Astrofísica).
* L’opció 1 és la que contempla una menor càrrega de màster pel professorat i l’opció 2 la que més. Aquest punt és important per mantenir la proporció de 50%/50% màster/grau.

Es discuteixen les propostes. IB i BC manifesten la seva oposició a l’eliminació de *FMD:*  no els hi sembla que hi hagin suficients hores per poder explicar els continguts de *FMD* a *MF*, els quals no es poden retallar més enllà de 1 o 2 classes. IB es proposa per impartir *FMD*, atesa la imminent jubilació de BC.

Donat que no s’arriba a cap acord es procedeix a votar. S’acorda que la votació constarà de dues rondes.

Votació 1

Opció 1: RM, TM, CLL, JGS

Opció 2: JB

Opció 3: BC, IB, YS

Es descarta l’opció 2 en primera votació.

Es torna a discutir breument sobre les opcions més votades.

Votació 2

Opció 1: RM, TM, CLL, JGS

Opció 3: BC, IB, YS, JB

S’arriba a un empat entre les dues opcions.

MU va indicar en el correu on excusava la seva assistència que votava en blanc, però, donada la situació, s’acorda contactar amb ella per demanar-li si vol pronunciar-se a favor d’alguna de les opcions. Tot i que no vota per cap opció, opina que no es pot eliminar FMD.

Davant d’això, els coordinadors futurs, JGS i RM decideixen optar per l’opció 3.

S’acaba la reunió a les 12.30h